Florins Nice
Florins Nice (rumāņu: Florin Niță; dzimis 1987. gada 3. jūlijā) ir Rumānijas futbolists, kurš spēlē vārtsarga pozīcijā un pārstāv Rumānijas futbola izlasi. Kopš 2023. gada Nice spēlē Turcijas Superlīgas komandā Gaziantep. Iepriekš spēlējis Rumānijas komandās Concordia Chiajna un Steaua București, kā arī Čehijas komandās Sparta Prague un Pardubice. Rumānijas futbola izlases rindās debitējis 2017. gadā. Pārstāvējis izlasi 2024. gada Eiropas čempionātā.